Diari Oficial de la Generalitat Valenciana


Sumari del DOGV 4280, del 27-06-2002 (2002/7017)

ACORD de 23 de maig de 2002, del Govern Valencià, pel qual s'aproven definitivament les propostes de transferència del personal i dels béns, drets i obligacions de l'extingit Consell Metropolità de l'Horta a l'Entitat Metropolitana de Servicis Hidràulics i a l'Entitat Metropolitana per al Tractament de Residus.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7017


Data del document
:   23-05-2002

Organisme emissor
:   Conselleria de Justícia i Administracions Públiques

Tipus de document
:   Acord

Anàlisi jurídica

 Descriptors 

:   * Consell Metropolità de l'Horta
    * València
    * L'Horta Nord
    * L'Horta Oest
    * L'Horta Sud
    * administració local
    * delegació de poders
    * competència administrativa
    * tractament de l'aigua
    * eliminació de residus

ACORD de 23 de maig de 2002, del Govern Valencià, pel qual s'aproven definitivament les propostes de transferència del personal i dels béns, drets i obligacions de l'extingit Consell Metropolità de l'Horta a l'Entitat Metropolitana de Servicis Hidràulics i a l'Entitat Metropolitana per al Tractament de Residus. [2002/X7017]
  
El Govern Valencià, en la reunió del dia 23 de maig de 2002, va adoptar l'acord següent:
  
El Govern Valencià, en la reunió del dia 8 de gener de 2002, va aprovar inicialment les propostes de transferència del personal i dels béns, els drets i les obligacions de l'extingit Consell Metropolità de l'Horta (CMH) a l'Entitat Metropolitana de Servicis Hidràulics i a l'Entitat Metropolitana per al Tractament de Residus.
  
Concedida audiència a les entitats metropolitanes i a l'Ajuntament de València, a petició d'estos, l'Ajuntament de València va presentar un escrit d'al·legació.
  
La Llei 2/2001, d'11 de maig, de la Generalitat Valenciana, de Creació i Gestió d'Àrees Metropolitanes a la Comunitat Valenciana, en les seues disposicions addicionals primera i segona crea les Entitats Metropolitanes de Servicis Hidràulics i per al Tractament de Residus, atribuint a la primera la competència del servici d'aigua en alta, la producció i subministrament fins al punt de distribució municipal i l'exercici de les facultats reconegudes en esta matèria a les corporacions locals en la Llei 2/1992, de 26 de març, de Sanejament de les Aigües Residuals de la Comunitat Valenciana; i a la segona la prestació dels servicis de valoració i eliminació de residus urbans, i manté les empreses EMARSA i FERVASA com a societats instrumentals dels ens esmentats.
  
Segons això exposat i atenent el que l'Ajuntament de València ha sol·licitat amb caràcter subsidiari, el Govern Valencià
  
ACORDA
  
Elevar a definitiu l'Acord adoptat el 8 de gener de 2002, modificant en conseqüència l'Acord de 26 de març de 2002, sense perjuí que es reconega la titularitat dominical dels qui aportaren inicialment els béns i els valors transferits, objecte d'este expedient, que es mantenen vinculats en el seu ús i destinació als servicis dels ens metropolitans esmentats anteriorment, mentre presten el servici o es resolga adequadament amb posterioritat la seua continuïtat.
  
València, 23 de maig de 2002
  
El conseller secretari del Govern Valencià,
  
JOSÉ JOAQUÍN RIPOLL SERRANO